b"\n_START_ARTICLE_\nChongming\n_START_SECTION_\nMaantiede\n_START_PARAGRAPH_\nChongming sijaitsee Jangtsen estuaarissa sen merene laksevan etel\xc3\xa4- ja pohjoisv\xc3\xa4yl\xc3\xa4n v\xc3\xa4liss\xc3\xa4. Hallinnollisesti se on osa Shanghain Chongmingin piirikuntaa, joka k\xc3\xa4sitt\xc3\xa4\xc3\xa4 my\xc3\xb6s  Saari on pinta-alaltaan Kiinan saarista kolmanneksi suurin. Pinta-alaa saarella on 1\xc2\xa0267\xc2\xa0km\xc2\xb2. Sen pituus on it\xc3\xa4-l\xc3\xa4nsi suuntaisesti 81 kilometri\xc3\xa4 ja etel\xc3\xa4-pohjois suuntaisesti 13\xe2\x80\x9318 kilometri\xc3\xa4. Saari on hyvin matala ja keskim\xc3\xa4\xc3\xa4rin vain 1,6\xe2\x80\x932,6 metri\xc3\xa4 merenpinnan yl\xc3\xa4puolella. Saari on hieman korkeampi luoteis- ja keskiosissaan, sek\xc3\xa4 matalampi etel\xc3\xa4osissaan. Saari on muodostunut ajan my\xc3\xb6t\xc3\xa4 joen mukanaan tuomasta ja kasautuvasta lietteest\xc3\xa4._NEWLINE_Chongming tunnetaan rehevist\xc3\xa4 puistaan ja etenkin kosteikoistaan. Saarella on metsien ja kosteikkojen suojelualueita. Se on my\xc3\xb6s huomattava pys\xc3\xa4hdyspaikka muuttolinnuille. Dongtangin kosteikolla saarella tavataan syyskuun ja huhtikuun v\xc3\xa4lisen\xc3\xa4 aikana noin sataa eri lintulajia, niiden mukana esimerkiksi kurkia, haikaroja, sorsia ja haukkoja.\n_START_SECTION_\nHistoria\n_START_PARAGRAPH_\nChongmingin tehd\xc3\xa4\xc3\xa4n viittauksia historiallisissa l\xc3\xa4hteiss\xc3\xa4 ensi kertaa jo 600-luvulla, mutta viel\xc3\xa4 tuolloin se koostui ilmeisesti kolmesta erillisest\xc3\xa4 saartansa. Saari on muodostunut yhdeksi saareksi vasta my\xc3\xb6hemmin. Yksi n\xc3\xa4ist\xc3\xa4 oli Xisha, jolle perustettiin Tang-dynastian vuonna 705 oma hallinnollinen keskuksensa. Paikka sai nimen Chongming, joka viittaa puhtaaseen maahan ja veteen. Yuan-dynastian kaudella saaresta tuli oma prefektuurinsa ja Ming-dynastian kaudella Suzhoun alainen piirikunta. Nykyisen kaltainen yhten\xc3\xa4inen saari alkoi muodostua vuonna 1681, jolloin vedest\xc3\xa4 maata valtaamalla siihen liitettiin 30 l\xc3\xa4heist\xc3\xa4 s\xc3\xa4rkk\xc3\xa4\xc3\xa4. Saari k\xc3\xa4rsi kuitenkin pitk\xc3\xa4\xc3\xa4n tulvista. Sen v\xc3\xa4kiluku oli romahtanut toiseen maailmansotaan menness\xc3\xa4. Tulvavalleja ja tulbvilta suojaavia mets\xc3\xa4vy\xc3\xb6hykkeit\xc3\xa4 alettiin valmistaa vuoden 1949 j\xc3\xa4lkeen. My\xc3\xb6s maan valtaaminen on jatkunut ja saaren pinta-ala on l\xc3\xa4hes kaksinkertaistunut sitten 1950-luvun. Vedest\xc3\xa4 vallatun suolaisen maan eheytt\xc3\xa4miseksi sill\xc3\xa4 kasvatettiin ensin puuvillaa, josta voitiin joidenkin vuosien j\xc3\xa4lkeen siirty\xc3\xa4 muihin kasveihin. Vuonna 2009 valmistui puolestaan Shanghain kaupunkialueen Chongmingin saareen Changxingin kautta yhdist\xc3\xa4v\xc3\xa4 tunneli ja silta.\n_START_SECTION_\nKulttuuri\n_START_PARAGRAPH_\nPaikallinen pipan soittotyyli Kiinan kulttuuriperinn\xc3\xb6n luetteloon Shanghain kulttuuriperinn\xc3\xb6n luetteloon kuuluvat my\xc3\xb6s muun muassa paikallinen riisiviini ja kansallislaulut. Saarella j\xc3\xa4rjestet\xc3\xa4\xc3\xa4n vuosittain naisten kansaiv\xc3\xa4liset py\xc3\xb6r\xc3\xa4ilykisat, sek\xc3\xa4 useita muita tapahtumia. Saarella sijaitsevat my\xc3\xb6s esimerkiksi Chongmingin kungfutselainen temppeli, Shou'anin ja Hanshanin temppelit, sek\xc3\xa4 Tang Yicenin hauta."